stanford-oval/wikipedia huggingface dataset:
Karim Dembélé

Karim Dembélé (1939 Koutiala – 15. syyskuuta 2010 Yhdysvallat) oli malilainen sotilas ja poliitikko.
Dembélé opiskeli vuosina 1962–1964 Katin sotakoulussa, jossa hänestä tuli lentosuunnistukseen erikoistunut laskuvarjoupseeri. Dembélén mukaan hänet valittiin Malin sotilasjuntan jäseneksi vasta vuoden 1968 vallankaappauksen jälkeen. Hän toimi kabinettipäällikkönä Yoro Diakitén hallituksessa ja vuodesta 1969 aina pidätykseensä saakka liikenneministerinä. Dembélé ylennettiin everstiluutnantiksi vuonna 1976.
Dembélé vangittiin yhdessä Kissima Doukaran ja Tiécoro Bagayokon kanssa helmikuussa 1978 syytettynä Moussa Traorén vastaisen vallankaappauksen valmistelusta. Hänet tuomittiin lokakuussa 1978 kahdeksikymmeneksi ja tammikuussa 1979 kymmeneksi vuodeksi pakkotyöhön. Dembélé vietti vankeusaikansa Taoudenissa, josta hänet vapautettiin vuonna 1988. Hän sai oikeutensa takaisin Moussa Traorén hallinnon kaaduttua.
Enola Gay

Enola Gay ja sen lentäjä eversti Paul W. Tibbets, Jr. Lähdössä pommituslennolle Hiroshimaan.
Enola Gay miehistöineen.
Enola Gay museoituna Udvar-Hazy Centerissä lähellä Dullesin lentoasemaa.
Enola Gay on Yhdysvaltain armeijan ilmavoimien B-29 Superfortress -pommikone, joka pudotti 6. elokuuta 1945 atomipommi "Little Boyn" Hiroshimaan. Nykyisin kone on entisöitynä esillä Yhdysvaltain Kansallisessa ilmailu- ja avaruusmuseossa.
Enola Gay sai nimensä sen lentäjän eversti Paul Tibbetsin äidin mukaan. Ennen elokuuta 1945 konetta oli kutsuttu pelkästään numerolla 82.
Ennen Hiroshiman lentoa oli kone #82 vielä täysin nimeämätön. Se toimi kapteeni Robert A. Lewis'in komennossa. Koneella lennettiin Pumpkin- eli Kurpitsa-pommitehtäviä kahdesti: Kōbeen sekä Kōriyamaan.
Enola Gayn miehistö

Koneeseen kuului kaikkiaan 12 miehistön jäsentä erityispommihyökkäyksessä nro 13:
Ev. Paul W. Tibbets – koneen päällikkö
Kapt. Robert "Bob" A. Lewis – apuohjaaja
Maj. Thomas "Tom" W. Ferebee – pommittaja
Kapt. Theodore "Ted", "Dutch", J. Van Kirk – suunnistaja
Ltn. Jacob "Jake" Beser - ELSO-upseeri, elektroninen tutkahäirintä (vastatoimet)
Kom.kapt. William S. "Deak" Parsons – aseupseeri (Parsons oli laivastosta, ei ilmavoimista)
Vänr/alil. Morris R. Jeppson – aseistajan apulainen, pommin virtapiirien tarkkailija (amer. sot.arvo: 2nd Lieutenant)
Kers. Joe S. Stiborik – tutka
Kers. George R. "Bob" Caron – taka-ampuja (Enola Gayn ainoat puolustusaseet olivat 2 × 12,7 mm Browning-kk:t)
Kers. Robert R. Shumard – apumekaanikko
Stm. Richard Nelson – radisti (oli tuolloin vain 19-vuotias)
Tekn. kers. Wyatt E. "Dooz" Duzenbury – lentomekaanikko
Enola Gayn miehistö > Pumpkin eli Kurpitsa-pommitustehtäviin liittyvä miehistö

Koneen päällikkönä toimi kapt. Robert A. "Bob" Lewis
apuohjaaja: (co-pilot) Richard McNamara
suunnistaja: Harold Rider
pommittaja: Stewart Williams
Kamissa Camara

| Kamissa Camara |
| --- | --- |
 Kamissa Camara (2016).
Henkilötiedot
Syntynyt: 27. huhtikuuta 1983 Grenoble (ikä 41)
Kansalaisuus:  Mali, Yhdysvallat ja Ranska
Ammatti:  poliittinen analyytikko, yliopisto-opettaja ja poliitikko. Aiempi Malin ulkoministeri (9/2018–4/2019), digitaalisen talouden ministeri (5/2019–6/2020) ja Malin presidentin kansliapäällikkö (6–8/2020)
Muut tiedot
Koulutus: Université Paris Diderot (B.A.), Université Pierre-Mendès-France de Grenoble (M.A.)
Aiheesta muualla
Kotisivu
Kamissa Camara (27. huhtikuuta 1983,lähde? Grenoble) on Malin, Ranskan ja Yhdysvaltain kansalainen, poliittinen analyytikko ja poliitikko, joka toimi Boubou Cissén hallituksessa runsas 7 kuukautta Malin ulkoasioiden ja kansainvälisen yhteistyön ministerinä (9.9.2018 – 23.4.2019). Malin ulkoministerin virkaan tullessaan hän oli 35-vuotiaana nuorin henkilö kautta aikojen ja ensimmäinen tehtävään valittu nainen. Tämä jälkeen Camara toimi runsas 13 kuukautta digitalouden ja suunnittelun ministerinä (5.5.2019 – 11.6.2020) ja tovin Malin presidentin kanslian pääsihteerinä ministerin arvolla (11.6.–18.8.2020).
Camara syntyi Ranskan Grenoblessa malilaiseen, 1970-luvulla maahan muuttaneeseen perheeseen. Hän suoritti kansainvälisten suhteiden kandidaattitutkinnon Pariisissa (Université Denis-Diderot) ja valmistui talouden ja kansainvälisen kehityksen maisteriksi Grenoblessa (Université Pierre-Mendès-France de Grenoble).  Ollessaan harjoittelijana Afrikan kehityspankissa Tunisissa hän voitti arpajaisissa pysyvän oleskeluluvan Yhdysvaltoihin. ...
Voice of American haastateltavana (2018).
Kielitaitoisena ja koulutettuna Malin ulkoministerinä hän esiintyi kansainvälisissä viestimissä Malin ja laajemmin Sahelin alueen poliittista tilannetta ja kehitystä esilletuoden. Hän joutui kuitenkin tiedotusvälineissä ja sosiaalisessa mediassa toisinaan epäasiallisen kritiikin kohteeksi. Esimerkiksi hänen länsimaiseksi luonnehdittua pukeutumistaan arvosteltiin seksistisesti.
Vuoden 2020 sotilaalliset tapahtumat Malissa... poistui maasta. asiantuntijatehtäviin Britanniaan Tony Blairin instituuttiin, samalla tohtoriopinnot ...
Camara on toiminut Yhdysvaltain rauhaninstituutin (U.S. Institute of Peace) poliittisena analyytikkona ja vanhempana neuvonantajana vuonna 2021 käynnistetyssä Sahelin tilanteeseen keskittyvässä tutkimusryhmässä. Elokuussa 2023 hänet nimitettiin kansainvälisen diplomatian yliopisto-opettajaksi (professor of practice) yhdysvaltalaiseen Michiganin yliopistoon. Myöhemmin hänen mainittiin  olevan viimeistelemässä tohtoriopintojaan Oxfordin yliopistoon.
Aiheesta muualla

Kuvia tai muita tiedostoja aiheesta Kamissa Camara Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Kamissa Camara – mm. syntymäaika. Osa vertaiswikien viitteistä ei vanhentunut. Katsottu myös enwikiä ja dewikiä
Käännös suomeksi
Sidibé Aminata Diallo

Sidibé Aminata Diallo (s. 1956) on malilainen professori ja poliitikko.
Käytyään keskikoulun Bamakossa Diallo opiskeli Dakarin yliopistossa ja suoritti tohtorin tutkinnon alue- ja kaupunkisuunnittelusta Toulousen yliopistossa vuonna 1984. Myöhemmin hänestä tuli Bamakon yliopiston professori.
Diallo on ympäristöpuolue Rassemblement pour l’éducation à l’environnement et au développement durablen (REDD) puheenjohtaja. Hän osallistui vuoden 2007 presidentinvaaleihin ensimmäisenä naisena Malin historiassa. Ympäristökysymysten ja naisten aseman puolesta kampanjoinut Diallo sai 0,55 prosenttia äänistä. Hän toimi perusopetus-, lukutaito- ja kansalliskielten ministerinä Modibo Sidibén hallituksessa vuosina 2007–2009.
Sidibé Dédéou Ousmane

Sidibé Dédéou Ousmane (s. 5. joulukuuta 1958 Timbuktu) on malilainen ammattiyhdistysjohtaja, joka toimii maan opetusministerinä.
Dédéou Ousmane kävi ranskalais-arabialaisen lyseon Timbuktussa ja valmistui ylioppilaaksi Askia Mohamedin lyseosta vuonna 1978. Hän opiskeli oikeustieteitä Malin hallintokorkeakoulussa vuosina 1978–1984 ja suoritti sosiaalialan tutkinnon Ranskassa vuonna 2007.
Ousmane työskenteli Malin sosiaaliturvainstituutissa vuodesta 1985. Vuonna 2014 hän oli perustamassa Centrale démocratique des travailleurs du Mali -ammattiliittoa ja on toiminut sen pääsihteerinä. Ousmane nimitettiin Choguel Maïgan hallituksen opetusministeriksi kesäkuussa 2021. Hänen päätehtävänsä on Malin kolulaitoksessa vallitsevan sekasorron ratkaiseminen.
Ousmane on naimisissa ja kuuden lapsen äiti. Hän puhuu songhaita, bambaraa, ranskaa, englantia ja saksaa.
Luettelo Indonesian lentoasemista

Tämä on luettelo Indonesian lentoasemista.
Indonesian pääkaupungin Jakartan päälentokenttä on Soekarno-Hattan kansainvälinen lentoasema, joka sijaitsee Tangerangin kaupungissa. Denpasarissa sijaitseva Ngurah Rain kansainvälinen lentoasema valittiin maailman kolmanneksi parhaaksi lentoasemaksi vuonna 2016.
Kansainväliset lentoasemat

Indonesian ilmailuviranomaisen koostama lista Indonesian kansainvälisistä lentoasemista.
| Lentokentän nimi | Sijainti | Provinssi | ICAO | IATA | Hallinnoitsija |
| --- | --- | --- | --- | --- | --- |
| Halim Perdanakusuman kansainvälinen lentoasema | Jakarta | Jakarta | WIHH | HLP | PT. Angkasa Pura Indonesia |
| Hang Nadimin kansainvälinen lentoasema | Batam | Riausaaret | WIDD | BTH | PT. Angkasa Pura Indonesia |
| Juandan kansainvälinen lentoasema | Sidoarjo | Itä-Jaava | WARR | SUB | PT. Angkasa Pura Indonesia |
| Kertajatin kansainvälinen lentoasema | Majalengka | Länsi-Jaava | WICA | KJT | PT. Angkasa Pura Indonesia |
| Komodon kansainvälinen lentoasema | Labuan Bajo | Itäinen Nusa Tenggara | WATO | LBJ | UPT Ditjen Hubud |
| Kualanamun kansainvälinen lentoasema | Deli Serdang | Pohjois-Sumatra | WIMM | KNO | PT. Angkasa Pura Indonesia |
| Lombokin kansainvälinen lentoasema  | Mataram | Läntinen Nusa Tenggara | WADL | LOP | PT. Angkasa Pura Indonesia |
| Minangkabaun kansainvälinen lentoasema | Padang Pariaman | Länsi-Sumatra | WIEE | PDG | PT. Angkasa Pura Indonesia |
| Ngurah Rain kansainvälinen lentoasema | Denpasar | Bali | WADD | DPS | PT. Angkasa Pura Indonesia |
| Nusantaran kansainvälinen lentoasema | Nusantara | Itä-Kalimantan | WALK |  | UPT Ditjen Hubud |
| Sam Ratulangin kansainvälinen lentoasema | Manado | Pohjois-Sulawesi | WAMM | MDC | PT. Angkasa Pura Indonesia |
| Sentanin kansainvälinen lentoasema | Jayapura | Papua | WAJJ | DJJ | PT. Angkasa Pura Indonesia |
| Soekarno-Hattan kansainvälinen lentoasema | Jakarta | Banten | WIII | CGK | PT. Angkasa Pura Indonesia |
| Sultan Aji Muhammad Sulaiman Sepingganin kansainvälinen lentoasema | Balikpapan | Itä-Kalimantan | WALL | BPN | PT. Angkasa Pura Indonesia |
| Sultan Hasanuddinin kansainvälinen lentoasema | Maros | Etelä-Sulawesi | WAAA | UPG | PT. Angkasa Pura Indonesia |
| Sultan Iskandar Mudan kansainvälinen lentoasema | Banda Aceh | Aceh | WITT | BTJ | PT. Angkasa Pura Indonesia |
| Sultan Syarif Kasim II:n kansainvälinen lentoasema | Pekanbaru | Riau | WIBB | PKU | PT. Angkasa Pura Indonesia |
| Yogyakartan kansainvälinen lentoasema | Yogyakarta | Yogyakarta | WAHI | YIA | PT. Angkasa Pura Indonesia |
Paikallislentoasemat

Seuraavat 17 lentokenttää menettivät kansainvälisen kentän statuksen huhtikuussa 2024.
| Lentokentän nimi | Sijainti | Provinssi | ICAO | IATA | Hallinnoitsija |
| --- | --- | --- | --- | --- | --- |
| Adi Sumarmon lentoasema | Boyolali | Keski-Jaava | WAHQ | SOC | PT. Angkasa Pura Indonesia |
| Adisutjipton lentoasema | Sleman | Yogyakarta | WAHH | JOG | PT. Angkasa Pura Indonesia |
| Banyuwangin lentoasema | Banyuwangi | Itä-Jaava | WADY | BWX | PT. Angkasa Pura Indonesia |
| El Tarin lentoasema | Kupang | Itäinen Nusa Tenggara | WATT | KOE | PT. Angkasa Pura Indonesia |
| Frans Kaisiepon lentoasema | Biak | Papua | WABB | BIK | PT. Angkasa Pura Indonesia |
| H.A.S. Hanandjoeddinin lentoasema | Tanjungpandan | Bangka-Belitung | WIKT | TJQ | PT. Angkasa Pura Indonesia |
| Husein Sastranegaran lentoasema | Bandung | Länsi-Jaava | WICC | BDO | PT. Angkasa Pura Indonesia |
| Jenderal Ahmad Yanin lentoasema | Semarang | Keski-Jaava | WAHS | SRG | PT. Angkasa Pura Indonesia |
| Juwatan lentoasema | Tarakan | Pohjois-Kalimantan | WAQQ | TRK | UPT Ditjen Hubud |
| Maimun Salehin lentoasema | Sabang | Aceh | WITN | SBG | UPT Ditjen Hubud |
| Pattimuran lentoasema | Ambon | Molukit | WAPP | AMQ | PT. Angkasa Pura Indonesia |
| Radin Inten II:n lentoasema | Bandar Lampung | Lampung | WILL | TKG | PT. Angkasa Pura Indonesia |
| Raja Haji Fisabilillahin lentoasema | Tanjung Pinang | Riausaaret | WIDN | TNJ | PT. Angkasa Pura Indonesia |
| Sisingamangaraja XII:n lentoasema | Siborong-Borong | Pohjois-Sumatra | WIMN | DTB | PT. Angkasa Pura Indonesia |
| Sultan Mahmud Badaruddin II:n lentoasema | Palembang | Etelä-Sumatra | WIPP | PLM | PT. Angkasa Pura Indonesia |
| Supadion lentoasema | Pontianak | Länsi-Kalimantan | WIOO | PNK | PT. Angkasa Pura Indonesia |
| Syamsudin Noorin lentoasema | Banjarbaru | Etelä-Kalimantan | WAOO | BDJ | PT. Angkasa Pura Indonesia |
Oumar Baba Diarra

Oumar Baba Diarra (30. joulukuuta 1929 Bamako – 3. syyskuuta 2009 Bamako) oli malilainen juristi ja poliitikko.
Diarra suoritti oikeustieteiden tutkinnon Pariisissa vuonna 1957. Palattuaan kotiin hän työskenteli julkisten palvelujen ministerin kansliapäällikkönä. Diarra oli Modibo Keïtan hallitusten työ- ja sosiaaliasiain valtiosihteeri vuodesta 1959, karjatalouden valtiosihteeri vuodesta 1961, julkisten palvelujen ja työasiain valtiosihteeri vuodesta 1962 ja työministeri vuodesta 1964. Diarra erotettiin hallituksesta kesäkuussa 1967, vähän ennen hänen veljensä Idrissa Diarran syrjäyttämistä.
Vuoden 1968 vallankaappauksen Diarra työskenteli Kansainvälisen työjärjestön palveluksessa Torinossa, Genevessä, Kinshasassa ja Algerissa. Hän toimi myös ranskalaisen Orstom-tutkimusinstituutin ekonimistina ja myöhemmin lakimiehenä. Diarra oli perustamassa Malin ihmisoikeusjärjestöä vuonna 1988 ja osallistui Moussa Traorén syrjäyttämisen jälkeen uudelleen perustetun Sudanin liiton toimintaan. Tiéoulé Mamadou Konatén kannattajana hän siirtyi vuonna 1993 uuteen puolueeseen Bloc pour la démocratie et l’intégration africaine.
Amadou Baba Diarra

Amadou Baba Diarra (1933 Diena, Koutialan piiri – 19. toukokuuta 2008 Bamako) oli malilainen sotilas ja poliitikko. Hänen sotilasarvonsa oli divisioonakenraali (vuodesta 1986).
Diarra palveli vapaaehtoisena Ranskan siirtomaa-armeijassa vuodesta 1953. Hän osallistui Algerian sotaan Tindoufissa ja siirtyi vuonna 1962 itsenäisen Malin armeijaan. Diarra valmistui Katin sotakoulusta ja sai lisäkoulutusta Egyptissä.
Diarra osallistui Moussa Traorén johtamaan Malin sotilasvallankaappaukseen vuonna 1968 ja toimi maata sen jälkeen hallineen Kansallisen vapautuksen sotilaskomitean varapuheenjohtajana. Hän työskenteli ministerinä ja vuonna 1979 perustetun Union démocratique du peuple malien -puolueen varapääsihteerinä. Presidentti Traorén kilpailijaksi koettu Diarra erotettiin puolueen toimeenpanevasta keskustoimistosta vuonna 1988. Hän jäi eläkkeelle Traorén syrjäyttäneen vallankaappauksen jälkeen vuonna 1992.
Sominé Dolo

Sominé Dolo (1922 Sangha – 15. maaliskuuta 1972 Bamako) oli malilainen lääkäri ja poliitikko.
Dolo kävi William Ponty -koulun vuosina 1939–1942, Dakarin lääketietellisen koulun vuosina 1942–1946 ja valmistui lääketieteen tohtoriksi Pariisin yliopistosta vuonna 1956. Vuonna 1957 hänet valittiin Ranskan Sudanin alueneuvoston jäseneksi Dogoniliiton listalta. Dogoniliiton edustajat yhtyivät pian Sudanin liittoon. Dolo työskenteli Modibo Keïtan hallitusten terveysministerinä vuosina 1957–1968.
Vuoden 1968 vallankaappauksen jälkeen Dolo nimitettiin Bamakon alueen terveydenhuollon johtajaksi. Hän kuoli sydänkohtaukseen. Dolon mukaan on nimetty muun muassa Moptin aluesairaala.
Erin Jackson

| Mitalit> Maa:  Yhdysvallat.Naisten pikaluistelu. Olympialaiset  | Mitalit> Maa:  Yhdysvallat.Naisten pikaluistelu. Olympialaiset  | Mitalit> Maa:  Yhdysvallat.Naisten pikaluistelu. Olympialaiset  | Maa:  Yhdysvallat> Naisten pikaluistelu. |
| --- | --- | --- | --- |
|  Kultaa | Peking 2022 | 500 m |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Hopeaa | Heerenveen 2023 | joukkuesprintti |  |
|  Hopeaa | Calgary 2024 | joukkuesprintti |  |
Erin Jackson (s. 19. syyskuuta 1992 Ocala, Florida) on yhdysvaltalainen pikaluistelun olympiavoittaja. Hän kilpaili aiemmin rullaluistelussa ja roller derbyssa. Jackson on ensimmäinen pikaluistelussa olympiakultaa voittanut tummaihoinen nainen.
Jackson selviytyi vuonna 2018 Pyeongchangin olympialaisten pikaluisteluun harjoiteltuaan lajinvaihdon jälkeen jäällä vain neljä kuukautta. Hän sijoittui olympialaisten 500 metrillä 24:nneksi. Matkakohtaisissa maailmanmestaruuskilpailuissa hän sijoittui 500 metrillä 15:nneksi vuonna 2019 ja seitsemänneksi vuonna 2020. Hän voitti ensimmäisen Yhdysvaltain-mestaruutensa 500 metrillä vuonna 2021. Hän voitti marraskuussa 2021 kolme maailmancupin kilpailua ja luisteli joulukuussa Salt Lake Cityssä maansa ennätyksen 36,80 ottaessaan neljännen maailmancup-voittonsa. Pekingin olympialaisissa 2022 hän voitti kultaa 500 metrillä ajalla 37,04. Loppukaudella hän voitti vielä kaksi 500 metrin maailmancupkilpailua. Hän voitti myös 500 metrin maailmancupin kokonaiskilpailun.
Jackson saavutti Heerenveenin MM-kilpailuissa 2023 hopeaa joukkuesprintissä sekä sijoittui 500 metrillä viidenneksi ja 1 000 metrillä yhdeksänneksi. Hän sijoittui 500 metrin maailmancupissa kolmanneksi. Hän saavutti Calgaryn MM-kilpailuissa 2024 hopeaa joukkuesprintissä ja oli viides 500 metrillä. Hän voitti 500 metrin maailmancupin kokonaiskilpailun kaudella 2023–2024. Hän voitti kaikkiaan neljä osakilpailua. Sprintti-MM-kilpailuissa hän oli samalla kaudella seitsemäs. Hän voitti 500 metrin maailmancupin kokonaiskilpailun myös kaudella 2024–2025. Osakilpailuvoittoja hän saavutti kolme. MM-kilpailujen 500 metrillä hän sijoittui viidenneksi ja 1 000 metrillä kymmenenneksi.
Ennätykset

| Matka | Aika | Paikka | Päivä |
| --- | --- | --- | --- |
| 500 metriä | 36,80 | Salt Lake City | 3. joulukuuta 2021 |
| 1 000 metriä | 1.14,35 | Salt Lake City | 26. tammikuuta 2024 |
| 1 500 metriä | 2.01,57 | Salt Lake City | 21. lokakuuta 2022 |
Sékou Ly

Sékou Ly (1933 Ségou tai Bougouni – 28. tammikuuta 2012 Bamako) oli malilainen sotilas ja ministeri.
Ly liittyi Ranskan armeijaan vapaaehtoisena vuonna 1953. Hän opiskeli Strasbourgin sotakoulussa vuosina 1960–1961 ja liittyi sitten vasta itsenäistyneen Malin armeijaan. Ly toimi Katin sotakoulun opettajana ja sen jälkeen armeijan autojoukkueen päällikkönä.
Avustettuaan vuoden 1968 vallankaappausta Ly pääsi Moussa Traorén lähipiiriin. Hän palveli Niorossa jalkaväkijoukkueen komentajana ja kaupungin päällikkönä vuosina 1969–1970. Vuosina 1970–1977 Ly toimi Bamakon kaupunginjohtajana.
Ly tuki Traoréa vuoden 1978 vallankaappausyrityksen aikana ja toimi sen jälkeen kahdentoista vuoden ajan Malin hallituksessa valtiosihteerinä, sisäministerinä, puolustusministerinä ja opetusministerinä. Hänet ylennettiin divisioonakenraaliksi vuonna 1988.
Traoré nimitti Lyn sisäministeriksi tammikuussa 1991 tukahduttamaan hallituksen vastaisia mielenosoituksia. Hän tapasi Malin demokratialiikkeen edustajia helmikuussa, mutta ei löytänyt yhteistä kieltä heidän kanssaan.
Ly vangittiin Amadou Toumani Tourén johtaman vallankaappauksen yhteydessä maaliskuussa 1991. Hänet tuomittiin kuolemaan mielenosoitusten aikaisesta verenvuodatuksesta vuonna 1993, mutta tuomio muutettiin elinkautiseksi vankeudeksi vuonna 1997. Presidentti Alpha Oumar Konaré armahti Lyn toukokuussa 2002. Hän omisti viimeiset vuotensa kyyhkyjen hoidolle. Lyn hautajaisissa olivat läsnä Moussa Traoré, presidentti Amadou Toumani Touré, pääministeri Cissé Mariam Kaïdama Sidibé ja muita arvohenkilöitä.
Luettelo vuonna 2010 kuolleista henkilöistä

Tämä on luettelo vuonna 2010 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Youssouf Traoré

Youssouf Traoré (2. lokakuuta 1935 San – 11. kesäkuuta 2019 Touna) oli malilainen sotilas ja poliitikko.
Traoré opiskeli Fréjusin sotakoulussa vuosina 1960–1961 ja liittyi sen jälkeen vastikään perustettuun Malin armeijaan. Hän palveli ensin tasavaltalaiskaartin päällikkönä ja sen jälkeen joukkueenkomentajana Katin varuskunnassa.
Youssouf Traorén uskotaan olleen Moussa Traorén ohella vuoden 1968 vallankaappauksen pääsuunnittelija. Hän toimi aluksi maata hallinneen sotilasjuntan kiistanratkaisijana ja sittemmin tiedotuspäällikkönä ja puhemiehenä. Vuosina 1969–1975 Traoré työskenteli Malin tiedotusministerinä.
Traoré ylennettiin everstiluutnantiksi vuonna 1976. Tammikuussa 1978 hänet nimitettiin opetusministeriksi, minkä jälkeen hän toimi aktiivisesti Moussa Traorén vastaisesta vallankaappausyrityksestä syytettyjen Kissima Doukaran, Karim Dembélén ja Tiécoro Bagayokon pidättämiseksi. Malin kansan demokraattisen liiton perustavassa kokouksessa vuonna 1979 Traoré valittiin puolueen toimeenpanevan keskustoimiston tiedotus- ja kulttuuriasiain sihteeriksi.
Vuosien 1979–1980 opiskelijalevottomuuksien jälkeen Traoré joutui luopumaan kaikista tehtävistään keväällä 1981. Hän pakeni maasta ja asettui Ylä-Voltaan, josta käsin hän ryhtyi vastustamaan Moussa Traorén hallintoa. Palattuaan pysyvästi Maliin elokuussa 1991 Youssouf Traoré perusti johtamansa Union des forces démocratiques pour le progrès -puolueen ja vuoden 1992 kansalliskokousvaaleissa hänet valittiin sen kansanedustajaksi. Osallistuttuaan ensin opposition toimintaan Traoré kannatti presidentti Amadou Toumani Touréa vuosina 2002–2012 ja Ibrahim Boubacar Keïtaa vuodesta 2013.
Amadou Toumani Touré palautti Youssouf Traorén maineen vuonna 2006. Tämä asui Moussa Traorén naapurina Bamakon Djicoroni Paran kaupunginosassa ja kävi samassa moskeijassa, mutta miehet eivät olleet puheväleissä. Traoré kuoli liikenneonnettomuudessa.
Sasabambut

| Sasabambut |
| --- | --- |
 Japaninsasabambu (Sasa veitchii)
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Poales
Heimo::  Heinäkasvit Poaceae
Alaheimo::  Bambut Bambusoideae
Tribus::  Arundinarieae
Suku::  Sasabambut Sasa  Makino & Shibata
Katso myös
   Sasabambut Wikispeciesissä   Sasabambut Commonsissa 
Infobox OKNimi-testi OK: 
Sasabambut (Sasa) on heinäkasveihin kuuluva kasvisuku. Siihen kuuluu 42 lajia, joita esiintyy alkuperäisenä Aasiassa: Kaakkois-Kiinassa, Korean niemimaalla, Japanissa, Sahalinilla ja Kuriileilla.
Lajeja

Sasa kurilensis – kuriiliensasabambu
Sasa palmata
Sasa senanensis – pulskasasabambu
Sasa veitchii – japaninsasabambu
Kuriiliensasabambua ja japaninsasabambua kasvatetaan koristeheininä.
Aiheesta muualla

Suomen Lajitietokeskus: Sasabambut – Sasa
Finto: Kassu – Kasvien suomenkieliset nimet: Sasabambut (Sasa)
Global Biodiversity Information Facility (GBIF): Sasa (englanniksi)
Flora of China: Sasa (englanniksi)
| --- | --- |
Taksonitunnisteet:  Wikidata: Q2322484  Wikispecies: Sasa  BOLD: 434284  CoL: 8W3BT  EoL: 108283  EPPO: 1SAFG  FNA: 129304  FoC: 129304  GBIF: 2704648  GrassBase: gen00560  GRIN: 10767  iNaturalist: 142557  IPNI: 18942-1  IRMNG: 1040327  ITIS: 500865  NBN: NHMSYS0000463225  NCBI: 66037  NZOR: 0cf340ed-3e31-46a3-ba12-26a7a0fe5776  Open Tree of Life: 939505  PLANTS: SASA20  POWO: urn:lsid:ipni.org:names:18942-1  Tropicos: 40030271  WFO: wfo-4000034135
Jutta Leerdam
Ennätykset

| Matka | Aika | Paikka | Päivä |
| --- | --- | --- | --- |
| 500 metriä | 37,14 | Heerenveen | 27. joulukuuta 2022 |
| 1 000 metriä | 1.11,84 | Salt Lake City | 15. helmikuuta 2020 |
| 1 500 metriä | 1.53,64 | Heerenveen | 29. lokakuuta 2021 |
| Joukkuesprintti | 1.24,02 | Salt Lake City | 13. helmikuuta 2020 |
Soumaïla Cissé

Soumaïla Cissé.
Soumaïla Cissé (20. joulukuuta 1949 Niafunké – 25. joulukuuta 2020) oli malilainen poliitikko.
Montpellierin yliopistosta valmistunut Cissé on ammatiltaan ATK-insinööri. Hän työskenteli ranskalaisissa suuryrityksissä ja palasi vuonna 1984 Maliin puuvillayhtiö CMDT:n palvelukseen.
Adéma-PASJ -puolueeseen kuulunut Cissé nimitettiin vuonna 1992 presidentti Alpha Oumar Konarén pääsihteeriksi. Vuodesta 1993 lähtien hän toimi valtionvarain- ja kauppaministerinä ja vuodesta 2000 kalusto- ja ympäristöministerinä. Hän erosi vuonna 2002 keskittyäkseen presidentinvaalikampanjaan.
Cissé oli Adéma-PASJ:n presidenttiehdokas vuonna 2002. Hän hävisi presidentinvaalien toisen kierroksen Amadou Toumani Tourélle. Vaalien jälkeen itsensä petetyksi kokenut Cissé erosi Adéma-PASJ:sta ja perusti kannattajineen uuden puolueen Union pour la république et la démocratien (URD) vuonna 2003.
Vuosina 2004–2011 Cissé toimi Länsi-Afrikan talous- ja rahaliiton UEMOA:n hallituksen puheenjohtajana. Hän osallistui URD:n ehdokkaana vuoden 2013 presidentinvaaleihin, jotka hän hävisi Ibrahim Boubacar Keïtalle. Vuonna 2018 Cissé hävisi jälleen Keïtalle syyttäen vaalien tulosta väärennetyksi.
Aseistetut miehet kaappasivat Cissén hänen ollessaan kampanjamatkalla Niafunkéssa ennen kevään 2020 kansalliskokousvaaleja. Hänet vapautettiin saman vuoden lokakuussa. Kaappaajien uskotaan kuuluvan Islamilaisen Maghrebin al-Qaidaan.
Cissé kuoli koronaviruksen aiheuttamiin komplikaatioihin 71-vuotiaana.